NORAKSTS

|  |  |
| --- | --- |
| 28.04.2022. | Nr.7/20 |

**dzīvokļa īpašuma Palīdzības ielā 2-7, jelgavā,**

**pārdošana atkārtotā izsolē**

(ziņo: I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, M.Buškevics, I.Priževoite, J.Strods, R.Šlegelmilhs, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Jelgavas valstspilsētas domes 2022. gada 27. janvāra lēmumu Nr. 1/12 “Dzīvokļa īpašuma Palīdzības ielā 2-7, Jelgavā, atsavināšanas uzsākšana un izsoles noteikumu apstiprināšana”, pārdošanai mutiskā izsolē ar augšupejošu soli tika nodots dzīvokļa īpašums ar kadastra numuru 09009028836 Palīdzības ielā 2-7, Jelgavā (turpmāk – Dzīvokļa īpašums), kas sastāv no dzīvokļa Nr. 7 (telpu grupas kadastra apzīmējums 09000060147001001, četras istabas, krāsns apkure, kopējā platība 62,5 m2) un tam piekrītošajām kopīpašuma 625/2333 domājamām daļām no būves (kadastra apzīmējums 09000060147001) un zemes (kadastra apzīmējums 09000060147), ar nosacīto cenu (izsoles sākumcena) 6500,00 *euro* (seši tūkstoši pieci simti *euro*, 00 centi), izsoles soli 100,00 *euro* (viens simts *euro*, 00 centi), nodrošinājumu 650,00 *euro* (seši simti piecdesmit *euro*, 00 centi), reģistrācijas maksu 50,00*euro* (piecdesmit *euro*, 00 centi) un nomaksas termiņu – pieci gadi.

Uz 2022. gada 28. martā rīkoto pirmo izsoli pretendenti nepieteicās un Jelgavas valstspilsētas pašvaldības Izsoles komisija 2022. gada 28. martā pieņēma lēmumu Nr. 3/2 “Dzīvokļa īpašuma Palīdzības ielā 2-7, Jelgavā, izsoles atzīšana par nenotikušu”.

Saskaņā ar Publiskas personas mantas atsavināšanas likuma (turpmāk - Atsavināšanas likums) 32. panta pirmās daļas 1. punktu, Jelgavas valstspilsētas pašvaldības īpašuma atsavināšanas komisija 2022. gada 12. aprīlī pieņēma lēmumu Nr. 4/7 “Dzīvokļa īpašuma Palīdzības ielā 2-7, Jelgavā, nodošana atkārtotai izsolei” - pazemināt izsoles sākumcenu par 20 % (divdesmit procentiem) un rīkot dzīvokļa īpašuma Palīdzības ielā 2-7, Jelgavā, atkārtotu (otro) izsoli ar augšupejošu soli, nosacīto cenu 5200,00 *euro* (pieci tūkstoši divi simti *euro*, 00 centi), izsoles soli 100,00 *euro* (viens simts *euro*, 00 centi), nodrošinājumu 520,00 *euro* (pieci simti divdesmit *euro*, 00 centi), reģistrācijas maksu 50,00*euro* (piecdesmit *euro*, 00 centi) un nomaksas termiņu – pieci gadi.

Saskaņā ar likuma “Par pašvaldībām” 14. panta pirmās daļas 2. punktu, Publiskas personas mantas atsavināšanas likuma 32. panta pirmās daļas 1. punktu, Jelgavas valstspilsētas domes 2022. gada 27. janvāra lēmumu Nr. 1/12 “Dzīvokļa īpašuma Palīdzības ielā 2-7, Jelgavā, atsavināšanas uzsākšana un izsoles noteikumu apstiprināšana”, Jelgavas valstspilsētas pašvaldības Izsoles komisijas 2022. gada 28. marta lēmumu Nr. 3/2 “Dzīvokļa īpašuma Palīdzības ielā 2-7, Jelgavā, izsoles atzīšana par nenotikušu” un Jelgavas valstspilsētas pašvaldības īpašuma atsavināšanas komisijas 2022. gada 12. aprīļa lēmumu Nr. 4/7 “Dzīvokļa īpašuma Palīdzības ielā 2-7, Jelgavā, nodošana atkārtotai izsolei”,

**JELGAVAS VALSTSPILSĒTAS DOME NOLEMJ:**

1. Atsavināt, pārdodot atkārtotā mutiskā izsolē ar augšupejošu soli, dzīvokļa īpašumu ar kadastra numuru 09009028836 Palīdzības ielā 2-7, Jelgavā, kas sastāv no dzīvokļa Nr. 7 (telpu grupas kadastra apzīmējums 09000060147001001, kopējā platība 62,5 m2) un tam piekrītošajām kopīpašuma 625/2333 domājamām daļām no būves (kadastra apzīmējums 09000060147001) un zemes (kadastra apzīmējums 09000060147).
2. Noteikt dzīvokļa īpašuma Palīdzības ielā 2-7, Jelgavā, pārdošanas nosacīto cenu (izsoles sākumcenu) 5200,00 *euro* (pieci tūkstoši divi simti *euro*, 00 centi), izsoles soli 100,00 *euro* (viens simts *euro*, 00 centi), nodrošinājumu 520,00 *euro* (pieci simti divdesmit *euro*, 00 centi), reģistrācijas maksu 50,00*euro* (piecdesmit *euro*, 00 centi), nomaksas termiņu – piecus gadus.
3. Apstiprināt dzīvokļa īpašuma Palīdzības ielā 2-7, Jelgavā, izsoles noteikumus (pielikumā).
4. Jelgavas valstspilsētas pašvaldības Izsoles komisijai rīkot dzīvokļa īpašuma Palīdzības ielā 2-7, Jelgavā, atkārtotu izsoli normatīvajos aktos noteiktajā kārtībā.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 28. aprīlī